《次韵噩无梦楩用堂吴中倡和佳什》
元代·丁复

二客当时共泊舟，何人清夜独垂钩。刘郎爵土方诸将，严子生涯老一裘。

万里关河空怅望，百年江海尽嬉游。而今岂但忘机甚，也得头颅似白沤。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。